Publication: Magyar Közlöny
Issue: MK-2001-29 (Year: 2001, Number: 29)
Era: 1990-2004
Section: miniszter által adományozható díjakról és más elismerésekről szóló 11/1999. (I. 29.) FVM rendeletet (a továbbiakban: R.) — az érdekelt miniszterekkel egyetértésben —
Paragraph Index: 8

(2) Az R. 1. számú melléklete a következő 18. ponttal egészül ki: „18. „A megújuló Magyarországért” díj célja a települési és környezeti értékek megőrzése és fejlesztése, a vidék felzárkóztatása és megújítása érdekében. A díjban a földművelésügyi és vidékfejlesztési miniszter döntése alapján mindazon személyek és szervezetek részesíthetők, akik (amelyek) kiemelkedő eredményt értek el — az adott település környezeti, táji és települési értékeinek megmentésében és megőrzésében, — a települési környezet szépítésében (településrendezési feladatok ellátása, virágosítás, a településkép, utcakép megőrzése, javítása), valamint — kiemelkedő építészeti és művészi alkotásokkal gazdagították a települést. A díjat a földművelésügyi és vidékfejlesztési miniszter, illetve személyes megbízottja alkalmanként, az adott településen adja át. Évente összesen 10 díj adható egyéni és csoportos munkáért. A díjat a helyi közösség (település, civil szervezet stb.) is kaphatja. A díjjal oklevél és pénzjutalom jár.”

Source: https://magyarkozlony.hu/hivatalos-lapok/d77a2fccce80a33f49607903c02ec8735097e91b/dokumentumok/717988a21e264505ac1be280c89c6b455098078c/letoltes